Litteratura in Interlingua
Le litteratura in Interlingua es le collection de obras scribite in Interlingua.

Gode habeva un conception extrememente limitate re le campos de uso possibile o desirabile de interlingua. On solmente ha como su legato plure centos de summarios in interlingua de articulos scientific del 1950s e 1960s, e duo parve collectiones de contos breve... sin multe valor litterari. Le prime obras scribite in Interlingua es libros por apprender le lingua como Interlingua English Dictionary e A Brief Grammar of Interlingua for Readers, ambos publicate in 1954. Illes esserea accompaniate in 1954 per Interlingua a Prime Vista e, un anno plus tarde, per Interlingua: A Grammar of the International Language, iste vece scribite per Gode e Blair.

Jam in 1960 Eric Ahlström commenciava traducer e editar quadernos de litteratura belletristic in su serie 'Scriptores scandinave in INTERLINGUA': "Episodio con perspectiva" (Harald Herdal, 1960); "Un desertor" (Bo Bergman, 1961) e "Le nove vestimentos del imperator" (HC Andersen, 1961).

Un del plus prolific autores in Interlingua esseva li svedese Sven Collberg (1919-2003). Su prime publication in Interlingua, Alicubi-Alterubi, esseva un opusculo de 18 poemas original. In le mesme anno, ille publicava Cunate tu es a mi mar, un libro de 100 poemas traduite ex lingues del tote mundo e de poesia del passato usque su tempo. Del mesme autor es le obras  Inter le stellas (1975), Le prince e altere sonetos (1977), Lilios, Robores (1979), Prosa (1980) e Versos grec (1987).

In 1961 appariva Le nove vestimentos del imperator, un obre de H.C. Andersen, traducite

In le decada del annos 70, Carolo Salicto publicava Volo asymptotic (1970), un collection de poemas original e duo traducite. Celestina le gallina del vicina e Hannibalo le gallo del vicino esseva publicate in 1971. Septe contos anque de H.C. Andersen esseva traducite in 1975. Etiam in iste decada publicava Alexander Gode Un dozena de breve contos(1975) e Sven Collberg publicava le traduction del anteriormente mencionate Inter le stellas, un obra de Casemir Wishlace.

Alexander Gode publicava Dece Contos in 1983.

In le decennio de 1990 on trova multe traductiones como Le familia del antiquario, de Carlo Goldoni, traducite in 1993, e Le Albergatrice, del mesme autor, traducite duo annos postea. Altere obras traducite in iste decennio es Contos e historias, de H. C. Andersen (traducite in 1995) e Le pelegrinage de Christiano de John Bunyan (1994).

Bibliographia

Obras original 
 Breinstrup, Thomas (2013) Mysterios in Mexico - un novella criminal
 Costalago, Vicente (2020) Le dece-duo travalios de Heracles
 Costalago, Vicente (2022) Juliade
 Costalago, Vicente (2022) Poemas
 Hak, Esbern (1996) Paletta: dece-duo novellas original
 Scriptor, Marcus (2015) Le polyglotto involuntari e altere contos
 Soreto, Carlos (2020) Anthologia Litterari
 Costalago, Vicente (2023) Kilglan

Traductiones 

 Andersen, H. C. (1975) Septe contos
 Andersen, H. C. (1995) Contos e historias
 Andersen, H.C. (1961) Le nove vestimentos del imperator
 Baldwin, James (2022) Robinson Crusoe scribite de novo pro infantes
 Bang, Herman (1994) Tres novellas
  Arseneault, Daniel (2023) Le torno del mundo in octanta dies
 Bunyan, John (1994) Le pelegrinage de Christiano
 Buzzati, Dino (1992) Tres novellas
 Collodi, Carlo (2018) Pinocchio
 Daudet, Alphonse (2013) Litteras de mi molino
 Doyle, Arthur Conan (2014) Le grande experimento de Keinplatz
 Enfors, Erik (2020) Tres contos per Selma Lagerlöf
 Frank, Sven (2012) Contos in Interlingua
 Gibran, Khalil (2019) Le Propheta

 Gode, Alexander (1983) Dece Contos, Beekbergen.
 Goldoni, Carlo (1995) Le Albergatrice
 Goldoni, Carlo (1993) Le familia del antiquario
 Le Fanu, Joseph Sheridan (2015) Contos de phantasmas
 Leblanc, Maurice (2014) Arsène Lupin - le fur gentilhomine
 Leroux, Gaston (2014) Duo historias terrificante
 Macovei, Toma (2019) Ab le auro spiritual del scena e del schermo II
 Notarstefano, Italo (2019) Facile contos 1 – contos del humor
 Notarstefano, Italo (2019) Facile contos 2 – contos del mysteri
 Poe, Edgar Allan (2013) Le Barril de Amontillado, traducite per Patricio Negrete
 Poe, Edgar Allan (2013) Le homicidios in le Rue Morgue
 Quiroga, Horacio (2013) Contos del foreste
 Söderberg, Hjalmar (2012) Le joco seriose
 Tchekhov, Anton (2006) 11 contos

Referentias 

Interlingua
Litteratura in le lingua interlingua